Joanna Dorothy Haigh

Joanna Dorothy Haigh yɛ Britain ni a ɔsane nso yɛ nwomanimni. Wɔwoo no wɔ Kɔtɔnimaa bosome no da a ɛtɔ so nson mu wɔ afe apem ahankron aduonum nan mu. Ansana ɔrebɛkɔ ahomegyeɛ mu wɔ afe mpem mmienu ne du nkron mu no, na ɔwɔ abɔdin sɛ ɔkunin a ɔwɔ Atmospheric Physics adesua mu wɔ suapɔn a yɛfrɛ no Imperial College a ɛwɔ London. Na ɔsane nso yɛ tenenee de ma Grantham Institute Climate Change and Environment.

Ɔsane nso bɛyɛɛ panin a na ɔda Imperial College a ɛwɔ London no nkorabata a ɔhwɛ Physics adesua so. ɔyɛ Royal Society kuo ba (FRS), na ɔsane nso somm sɛ Royal Meteorological Society panin paa a ɔda wɔn ano.

 ƆBRA AHYEASEƐ NE NWOMASUA 
Wɔwoo Haigh wɔ afe apem ahankron aduonum nan mu. Ɔnya n’adesua mu nteteeɛ wɔ Hiltchin Girls’ sukuu, saa mmerɛ no na yɛfrɛ no All-girls grammar school a na ɛwɔ Hiltchin, Hertfordshire. Na ɔwɔ ɔdɔ de ma wiem nsakrae ho adesua, nti ɔsii beaɛ bi wɔ ne mmabaawa berɛ mu wɔ ne dan akyi a na ɔde hwɛ sɛdeɛ wiem si fa dane dane. ɔsuaa Physics wɔ Somerville college, a ɛwɔ Oxford, ɔwieɛ gyee abɔdin krataa a yɛka no Borɔfo kasa mu sɛ Bachelor of Arts degree; sɛdeɛ amanneɛ teɛ no, ɔtoa n’adesua no so kɔgyee n’abɔdin krataa a ɛtɔ so mmienu a wɔato no din wɔ Borɔfo mu sɛ Master of Arts (Oxon) degree.

Anso hɔ ara, ɔsane nso toaa n’adesua no so kɔgyee n’abɔdin krataa foforɔ a ɛtɔ so mmiensa a wɔato no din wɔ Borɔfo mu sɛ Master of Science in meteorology wɔ Imperial College a ɛwɔ London. ɔkɔ wiee ne nwomasua no wɔ Oxford suapɔn no mu kɔgee n’abɔdin krataa foforɔ a ɛtɔ so nan a wɔato no din wɔ Borɔfo mu sɛ Doctor of Philosophy (DPhil) wɔ atmospheric physics a C.D Walshaw foɔ na wɔhwɛɛ ne so maa ɔwiee n’adesua no. wɔgyee saa abɔdin krataa yi wɔ afe apem ahankron aduowɔtwe mu berɛ a ɔyɛɛ nhwehwɛmu a ɔtoo din wɔ Borofo kasa mu sɛ Experiments with a two-dimensional model of the general circulation.

 N'ABRABƆ NE NHWEHWƐMU AHODOƆ 
Haigh yɛ okunini a yɛbɔ no mmarane sɛ Emeritus wɔ atmospheric physics adesua mu a, ɔsane nso kyerɛ adeɛ wɔ Imperial College mu wɔ London. ɛfiri afe mpem mmienu ne du-nan mu (2014) no, ɔyɛɛ tenenee de maa Grantham Institute-Climate Change and Environment. wasane nso ayɛ panin a na ɔda Imperial College a ɛwɔ London no nkorabata a ɛhwɛ Physics adesua so de firi afe mpem mmienu ne nkron (2009) de bɛsi afe mpem mmienu ne du-nan mu (2014).

 BAABI A MENYAA MMOA FIRIIƐ